Mazo pandu dzimta

Mazo pandu dzimtas (Ailuridae) dzīvnieki pieder pie plēsēju kārtas suņveidīgo apakškārtas (Caniformia). No mazo pandu dzimtas līdz mūsdienām ir izdzīvojusi tikai viena ģints: sarkanās pandas (Ailurus), pārējās 8 ģintis ir izmirušas. Tuvākie sarkano pandu radinieki izmira pirms 3—4 miljoniem gadu. Izmirušās pandas bija primitīvāk veidotas, ar lielākām galvām un žokļiem. Tās dzīvoja Eiropā un Āzijā, bet iespējams arī ZiemeļamerikāRoberts, MS & Gittleman, JL (1984). "Ailurus fulgens". Mammalian Species 222: 1–8. doi:10.2307/3503840. 

 Vēsture 
Iesākumā 1825. gadā mazās pandas tika klasificētas kā jenotu dzimtas (Procyonidae) dzīvnieki. Mazās pandas nokļuva pie jenotiem dēļ savas ārējās līdzības: galvas formas, gredzenveida astes krāsojuma, kā arī dažādas uzvedības līdzības. Nākamā dzimta, kurā tika ieskaitītas mazās pandas, bija lāču dzimta (Ursidae). 

Ģenētiskie pētījumi noveda pie tā, ka mazās pandas tika klasificētas kā mazo pandu dzimta. Pētījumi liecina, ka mazās pandas ir samērā tuvi radinieki jenotiem, un varētu tikt traktētas kā jenotu dzimtas apakšdzimtaMayr, E (1986). "Uncertainty in Science: is the Giant Panda a Bear or a Raccoon?". Nature 323: 769–771. doi:10.1038/323769a0. Tomēr DNS un izmirušo mazo pandu fosiliju pētījumi liecina, ka no kopējiem priekštečiem mazās pandas ir atdalījušās pirms 40 miljoniem gaduSlattery JP & O'Brien, SJ (1995). "Molecular phylogeny of the red panda (Ailurus fulgens)". J. Hered. 86: 413–422.. Šo gadu laikā mazajām pandām ir iegūtas 109 mutācijas, kas tās ievērojami attālina no jenotiem. Līdz ar to zinātniski pareizi ir tās klasificēt kā pastāvīgu dzimtu, kas ir iekļauta sermuļu virsdzimtā (Musteloidea) tāpat kā jenotu dzimta. Un mazajām pandām nav radniecības ar lielajām pandām, kas ir lāču dzimtas dzīvniekihttp://www.msb.unm.edu/mammals/publications/Flynn2000.pdf.

 Sistemātika 
Mazo pandu dzimta (Ailuridae)
 † ģints Amphictis 
 † ģints Protursus 
 apakšdzimta Ailurinae
 ģints Sarkanās pandas (Ailurus)
 † ģints Magerictis 
 † ģints Parailurus 
 † ģints Pristinailurus 
 apakšdzimta Simocyoninae 
 † ģints Actiocyon 
 † ģints Alopecocyon 
 † ģints Simocyon

 Atsauces 

 Ārējās saites 
 Ailuridae

 Ailuridae - lesser pandas

Kategorija:Sermuļu virsdzimta